P R E S S E M E D D E L E L S E

**Global logistikgigant sætter ny kvalitetsbevidst CEO i spidsen**

**Den** **verdensomspændende logistikgigant, DHL Express, indleder 2019 med at sætte John Pearson ind som ny CEO. Han vil fortsætte med at fokusere på kvalitet og digitalisering for at sikre, at virksomheden fortsat er førende i branchen.**

**Bonn, Tyskland d. 8. januar 2019:** Den nye CEO for DHL Express pr 1. januar 2019, John Pearson, forventer en fortsat positiv udvikling for det globale kurermarked og DHL Express takket være den blomstrende e-handel, digitalisering og virksomhedens positionering i alle branchens vertikaler. John Pearson har været medvirkende til det seneste årtis lange succesridt for kurervirksomheden og han forventer, at væksten vil fortsætte i 2019 og videre frem for DHL-koncernens Express-division. John Pearson har overtaget stillingen efter Ken Allen, der i stedet er blevet CEO for den nyligt oprettede division, DHL eCommerce Solutions.

"Vi er glade for at få John Pearson i bestyrelsen. Han har en veldokumenteret track record og en dyb forståelse for vores Express-forretning. Johns omfattende operationelle viden og forretningserfaring indenfor divisionen vil sikre en fortsættelse af DHL Express’ succesrige vækst i de kommende år,” siger Frank Appel, CEO Deutsche Post DHL Group.

Med sit uovertrufne netværk i 220 lande og territorier går DHL Express efter at drage fordel af udviklingen indenfor den globale handel. Som følge af den stigende e-handel oplever markeder i Europa, USA og Asien fortsat økonomisk vækst og repræsenterer et stort potentiale for ekspresforsendelser på forbrugerområdet. Derudover udgør disse markeder fortsat grundlaget for B2B-drevne logistikydelser til brancher som automotive, life sciences og health care, banking, retail og technology.

"DHL Express har været en enorm succeshistorie i løbet af de seneste ti år, hvor den årlige vækst på toplinjen har ydet betydelige finansielle bidrag til koncernen. Denne udvikling har været meget drevet af vores dedikation til kvalitet, det kompromisløse engagement fra vores 100.000 medarbejdere verden over og en helt igennem kundecentreret kultur. Jeg er stolt over at tage Express til næste niveau,” siger John Pearson og fortsætter:

”Vi vil bruge alle eksisterende kanaler til at omdanne enhver chance til vækst på toplinjen. Vi er ved at modernisere vores regionale og interkontinentale flåde af fly, vi vil fortsætte med at investere i vores internationale infrastruktur og i nyskabende teknologier samtidig med, at vi sørger for yderligere at tilpasse vores leveringsprocesser til vores kunders behov for at fastholde den fremragende kundeoplevelse og -tilfredshed.”

– –

**For yderligere henvendelser kontakt venligst:**

Deutsche Post DHL Group

​Media Relations

​Tim Rehkopf

​Telefon: +49 228 182-9944

​E-mail: pressestelle@dpdhl.com

På nettet: dpdhl.de/press

Følg Deutsche Post DHL Group på twitter: <http://www.twitter.com/DeutschePostDHL>

Samurai PR

​Uffe Erup Larsen

​Telefon: +45 26 25 52 54

​E-mail: uffe@samurai-pr.dk

**Om DHL:**

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistik–ydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 360.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundheds–pleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2017 på mere end 60 milliarder euro. [www.dhl.dk](http://www.dhl.dk)